**e-projekt „Mogućnosti i karijere u kemiji“**

otvaranje projekta održat će se u velikoj dvorani palače Akademije, Zrinski trg 11, u utorak 29. listopada u 10:00h.

Cilj projekta „Mogućnosti i karijere u kemiji“ je upoznati što širu stručnu i znanstvenu javnost sa statusom kemičara, podići njihov ugled u društvenoj zajednici i istaknuti značenje kemijske struke u Republici Hrvatskoj.

Projekt organiziraju Razred za matematičke, fizičke i kemijske znanosti Hrvatske akademije znanosti i umjetnosti i Hrvatsko kemijsko društvo u suradnji s Prirodoslovno-matematičkim fakultetom Sveučilišta u Zagrebu i Institutom Ruđer Bošković u Zagrebu. Sadrži oko 30 ca. 15 min. audio-vizualnih izlaganja od strane dvije skupine sudionika. Prvu čine mladi i uspješni znanstvenici iz inozemstva a drugu predstavnici uspješnih tvrtki u Hrvatskoj u kojima je kemija dio razvojnih, tehnoloških ili poslovnih projekata.

Od 1. studenog sva izlaganja u okviru e-simpozij bit će dostupna preko interneta svim zainteresiranim nakon uredno provedene prijave prema uputama koje ćete naći na stranici [*www.e-kemija.com*](http://www.e-kemija.com/) *.*

Hrvatsko kemijsko društvo započelo je ovim projektom niz elekronički realiziranih susreta, simpozija i edukacijskih radionica kojima želi :

* pružiti informaciju o radu uspješnih kemičara mlađe i srednje generacije u inozemstvu, te
* pružiti informaciju o planovima uspješnih tvrtki u Hrvatskoj u kojima kemija ili kemijska tehnologija čine dio procesnih ili poslovnih aktivnosti.

Nadalje, ovim Projektom Hrvatsko kemijsko društvo potiče mlade i uspješne znanstvenike trenutno u inozemstvu i uspješne tvrtke i znanstvenike u zemlji na projekte od obostranog interesa. Njihova neposredna projektna suradnja može se jednostavnije realizirati i imati komparativne prednosti u odnosu na druga rješenja koja traže odobrenja i podršku državnih službi u Hrvatskoj.

Nadamo se da će brojni prilozi u okviru ovog elektroničkog susreta pružiti korisnicima zadovoljstvo i korisne informacije kako s područja istraživačkih projekata mladih znanstvenika tako i s područja djelovanja naših uglednih tvrtki i njihovih predstavnika.